open-index/open-wikipedia-markdown huggingface dataset:
June Krogh

**June Cecilie Krogh** () er ein norsk handballspelar frå Son i Akershus. Ho er målvakt og vart verdsmeister med Noregs kvinnelandslag under Handball-VM 2025.

Krogh spelte på Follo HK sitt lag på vekselvis nivå 2 og 1 i tida 2020–2024. Hausten 2024 fekk ho kontrakt med Storhamar IL, eit lag ho vart både noregsmeister og seriemeister i 2024/25-sesongen.

Krogh debuterte på det norske landslaget 6. mars 2025 i ein bortekamp mot Danmark. Ho var med i den norske troppa som gjekk til topps i Handball-VM 2025, men deltok berre i dei to fyrste kampane. Ved utgangen av 2025 har ho vore på bana i 12 av Noregs landkampar.

## Kjelder
*June Krogh i handball.no
Edvard Wattne

**Edvard Hieronymus Bassøe Wattne** () var ein norsk sakførar og stortingsmann frå Mandal. Han representerte 1865-66 Lister og Mandals amt i Stortinget.

Wattne var son til ein kjøpmann. Sjølv vart han cand.jur. i 1846 og arbeidde i 1847 ved sorenskrivarkontoret i heimbyen. Sakførar 1847-48 i Flekkefjord, perioden 1848-52 atter tilsett ved sorenskrivarkontoret i Mandal. 1852-55 arbeidde han på sorenskrivarkontoret i Setesdal. Frå 1855 var underrettssakførar i Mandal, busett på garden Kalvhaug i Halse.

Wattne var 1859-64 medlem i Mandal bystyre. 1865-66 møtte han i Stortinget, der han hadde sete i Protokollkomiteen. Frå 1871 var han styreformann i den lokale sparebanken til han døydde.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Jakob Parnemann

**Jakob Conrad Christopher Parnemann** () var ein norsk meklar og politikar fødd i Arendal.

Parnemann var son til ein tollbetjent stasjonert i Langesund. Sjølv var han i mange år kontorist hos ein kjøpmann i Stathelle. Frå 1851 var han meklar i Brevik. Han flytta verksemda til Porsgrunn i 1869.

I 1851 møtte Parnemann i Stortinget som representant for Brevik, medlem i Tollkomiteen. Ei tid var han ordførar i Brevik.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Væb

**VÆB** er ein islandsk elektronisk musikkduo som består av brørne Hálfdán Helgi Matthíasson (fødd 4. juni 2003) og Matthías Davíð Matthíasson (fødd 7. desember 2004). Duoen representerte Island i Eurovision Song Contest 2025 med songen «Róa», der dei enda på 25. plass med 33 poeng. Dei vann òg prisen for Årets artist under Sögur Barneprisfestival 2025.

## Bakgrunn
Hálfdán og Matthías Matthíasson er to av seks sysken frå Kópavogur på Island. Mora deira deltok i *Söngvakeppnin 2008* med songen «Lífsins leið». Hálfdán vann den islandske songtevlinga *Jólastjarnan* i 2015, medan Matthías var med i TV-serien *Eurogarðurinn* i 2020 og la stemme til Nemo i den islandske dubbinga av *[[Finding Dory]]*. 

Under koronapandemien i 2020 filma og redigerte dei to brørne gudstenester for Lindakirkja i Kópavogur, den lokale kyrkja si, og strøymde gravferder for pårørande som ikkje kunne vere til stades på grunn av smitteverntiltak.

Duoen Væb vart danna i 2022 etter at dei la ut ein humoristisk song på TikTok, «Aron Can (Borðar kál)» – som tyder *Aron Can et kål* – og bestemte seg for å gje han ut på Spotify. Namnet Væb kjem frå eit akronym for dei islandske orda *virðing*, *æðruleysi* og *bullandistemning* – som tyder ‘respekt’, ‘sinnsro’ og ‘god stemning’.

## Karriere
Tidleg i 2024 deltok Væb i *Söngvakeppnin*, den nasjonale utveljinga til Eurovision Song Contest, med songen «Bíómynd». Duoen vann semifinalen sin og kom på fjerdeplass totalt. «Bíómynd» vart seinare nominert til både «Årets tekst» og «Årets song» under Sögur Barneprisfestival 2024.

I februar 2025 vann dei *Söngvakeppnin* med songen «Róa», som av *Iceland Review* vart skildra som ein synth-driven poplåt med islandsk tekst. På dette tidspunktet hadde dei signert med plateselskapet Alda Music, og gjeve ut albumet *Vaeb Tékk* og EP-en *Væbauer*.

Dei lanserte òg ein kolleksjon med fastelavnskostyme inspirert av scenekleda sine – som vart utseld med ein gong – og opna ein pop-up-butikk i Kringlan kjøpesenter.

## Eurovision Song Contest
I mars 2025 deltok Væb saman med 5miinust (Estlands deltakarar i 2024) i ein innsamlingsstream arrangert av Eurovision-YouTubaren ESC Gabe, for å samle inn pengar til Ukraina under den pågåande russiske invasjonen. Under sendinga hadde dei Eurovision-quiz, rangerte dei tidlegare islandske bidraga, song karaoke, vurderte fan-art og samla inn 3&nbsp;952 amerikanske dollar.

I den første semifinalen i Eurovision Song Contest 2025 kom Væb på sjetteplass og kvalifiserte seg til finalen, der dei enda på 25. plass. Under Sögur Barneprisfestival 2025 vart «Róa» nominert til «Årets song», og Væb vann prisen for «Årets artist».

## Merknadar

## Kjelder

**Denne artikkelen bygger på «[[:en:Væb|Væb]]» frå , den 18. desember 2025.*
Thomas Reiersen

**Thomas Reiart Reiersen** () var ein norsk handelsmann og politikar frå Drammen. I 1851 var han valkrinsen Drammen sin 1. representant i Stortinget.

Reiersen var son til ein kjøpmann. Sjølv tok han handelseksamen i 1834 og var deretter fullmektig hos ein meklar i heimbyen. Seinare dreiv han handel i Drammen, før han i 1857 flytta til Tjøme i Vestfold, der han opna landhandel. År 1871 flytta han til Kristiania der han livnærte seg som «Bogholder og commissionær, privat».

Reiersen var i 1851 ein av tre stortingsmenn frå Drammen. På Tinget var han medlem i Protokollkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
*Folketeljinga 1875
Marcus Normann

**Marcus Martin Normann** () var ein norsk handelsmann og stortingsmann frå Trondenes. Han møtte 1862-63 i Stortinget og 1864 i omframtstortinget, vald som 3. representant frå Nordland fylke.

Normann var son til ein handelsmann. Sjølv gjekk han i 1831 på ein handelsskule i Trondheim. Frå 1834 til 1859 var han handelsmann og gardbrukar i Ørsvåg i Vågan, flytta då all verksemda til nærliggjande Ørsnes. Her fekk han bygt ei mylne, den fyrste i Nord-Noreg.

Normann var i mange år medlem i Vågan heradsstyre. I lang formann i matrikkelkommisjonen i Vågan. År 1852 var han medlem i kongeleg kommisjon om byanlegg i Lofoten, og i 1859 med i ein kommisjon om tilhøva for handel i Nord-Noreg. Han arbeidde iherdig for at den nordlandske fembøringen skulle verte omdanna i retning listerskøyta.

På Tinget var Normann i 1862-63 medlem i Næringskomite nr. 1 og i 1864 i komiteen om senking av innsjøen Øyeren.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
*Folketeljinga 1865
*Folketeljinga 1900
Verdscuprenna i alpine greiner 1998 i Kvitfjell

**Verdscuprenna i alpine greiner 1998 i Kvitfjell** vart avvikla laurdag 6. og sundag 7. mars i Øyer i Oppland. Renna omfatta 2 tevlingar; utforrenn og vidlåm (super-g) for karar.

Lasse Kjus vart norsk bestemann med ein 3. plass i utforrennet og ein 7. plass i vidlåm.

## Menn
### Utfor



Dato: 7. mars


### Vidlåm



Dato: 8. mars
Sædalen kyrkje

**Sædalen kyrkje** er ei arbeidskyrkje frå 2024 i Sædalen i Bergen kommune i Vestland fylke.

Kyrkja vart teikna av firmaet Hille Melbye Arkitekter og innvigd 3. november 2024.

Kyrkja ligg i Birkeland sokn.

## Fotnotar


## Bakgrunnsstoff
*
Ove Ramm

**Ove Engelsen Ramm** () var ein norsk sakførar og bankmann frå Fredrikstad. Han representerte Fredrikstad i Stortinget 1859-60. Han var far til Wilhelm Ernst Ramm.

Ove Ramm var son til ein tollar. Frå 1844 studerte han jus ved universitetet i Christiania og vart cand.jur. i 1849. Sidan var han sorenskrivarfullmektig i Tune og frå 1857 underrettssakførar i heimbyen. Han var i mange år ordførar i Fredrikstad, og frå 1864 kasserar i den lokale sparebanken.

1859-60 var han stortingsmann frå Fredrikstad, medlem i Militærkomitéen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Verdscuprenna i alpine greiner 1997 i Kvitfjell

**Verdscuprenna i alpine greiner 1997 i Kvitfjell** vart avvikla sundag 2. mars i Ringebu i Oppland. Renna omfatta 2 tevlingar; utforrenn og vidlåm (super-g) for karar. Begge tevlingane fann stad om sundagen, ettersom laurdagens vidlåm-tevling vart avbroten grunna for kraftig vind.

Norske Lasse Kjus sigra i utforrennet, hans sjuande triumf i eit renn i verdscupen i alpine greiner.

### Vidlåm



Dato: 2. mars


### Utfor



Dato: 2. mars


## Kjelder
*Arbeiderbladet, 3. mars 1997
Røros fjellkyrkje

**Røros fjellkyrkje** er eit sportskapell i Røros kommune i Trøndelag. Det ligg på Enarvola, om lag 5,5&nbsp;km frå Røros sentrum.

Det dreier seg om eit tidlegare militært bygg som kyrkjelyden tok over i 2004. Bygget vart innvigd som sportskapell 24. august 2005. Sjølve kyrkjesalen har 30 sitjeplassar.

Det er ikkje kyrkjegard på staden.

## Kjelder

* Røros kyrkjelege fellesråd om fjellkyrkja
Thomas Stang

**Thomas Andersen Stang** () var ein norsk trelasthandlar frå Halden. Han møtte i Stortinget i 1859-60.

Stang var son til trelasthandlaren Christen Stang. 1827-29 fekk han opplæring i handel utanlands, vesentleg i Frankrike. Frå 1829 var han trelasthandlar og skogeigar, kom inn i Saugbrugsforeningen i 1860. Han var i mange år medlem i bystyret i Fredrikshald. Han oppretta «Thomas Stangs legat», stort kroner 40&nbsp;000, for fødebyen.

Stang var 1859-60 2. representant frå Fredrikshald i Stortinget, der han var medlem i Lagtinget og i Gasje- og pensjonskomitéen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914
Katarina Sunesdotter

**Katarina Sunesdatter** (ca. ) var dronning av Sverige, gift med Erik Eriksson.

## Liv
Katarina var dotter av Sune Folkesson og Helena Sverkersdatter (dotter av kong Sverker den yngre). I 1244 gifta ho seg med kong Erik, men dei fekk ikkje barn. 

Som dei fleste rike kvinner i samtida interesserte Katarina seg òg sterkt for kristendommen, og ho gav mange pengar til kloster og kyrkjer. Då kong Erik døydde i 1250, trekte den unge enkja seg tilbake til eit nonnekloster i cistercienserordenen, Gudhem i Västergötland. Her blei ho snart abbedisse. Ho donerte alt ho åtte til klosteret eller til slektningar. Ho eigde byen Söderköping og delar av Nyköping, og ho hadde gods i Västergötland, Småland, Södermanland og på Sjælland. 

To år etter at mannen hennar var død, døydde, også Katarina i klosteret. Ho fekk ei gravkiste, ein tumba, av finkornet sandsten, inspirert av franske kongelege gravar. På lokket ligg ein krona skulptur som framstiller dronninga som ventar på den siste dagen. Kista er i dag på Historiska museet i Stockholm, og i vestpartiet av ruinane til Gudhem kan ein sjå ein støypt kopi frå 1964. Det finst òg ein kopi i klostermuseet saman med testamentet til dronninga med alle segla. 

## Kjelder


**Denne artikkelen bygger på «[[:nb:Katarina Sunesdatter|Katarina Sunesdatter]]» frå ,  den 20. desember 2025.* 
*** oppgav desse kjeldene:* &nbsp;

* Lindqvist, Herman: *Historien om alla Sveriges drottningar. Från myt och helgon til drottning i tiden*, Norstedts, 2006
Verdscuprenna i alpine greiner 1999 i Kvitfjell

**Verdscuprenna i alpine greiner 1999 i Kvitfjell** vart avvikla frå fredag 5 til sundag 7. mars i Ringebu i Oppland. Renna omfatta 3 tevlingar; 2 utforrenn og ei vidlåm (super-g) for karar.

Kjetil André Aamodt vart norsk bestemann i det fyrste utforrennet med sin tredjeplass, og 
Lasse Kjus i det andre utforrennet på ein andreplass. Dei to kjempa om sigeren i Verdscupen i alpine greiner 1999.

## Menn
### Utfor



Dato: 5. mars


### Utfor



Dato: 6. mars


### Vidlåm



Dato: 7. mars


## Kjelder
*Bergensavisen 6. mars 1999
*Dagsavisen 8. mars 1999
Stephen Henry Thomas

**Stephen Henry Thomas** () var ein britisk-norsk verksstyrar og gardbrukar fødd i Cornwall, død i Kristiania. Han blei stortingsmann i 1857, som den fyrste utanlandske statsborgaren til å bli vald inn på Stortinget.  

Thomas var son til ein bergingeniør og kom i 1836 til koparverket i Alta som overstigar. 1840-44 styrte han Averøy verk på Nordmøre. Frå 1845 styrte han koparverket i Alta, dreiv elles gard. Han arbeidde for å betre skulestellet og for å lære kvenane norsk språk. Såleis let han dele ut biblar og nytestament i «stor maalestok». Ved stortingsvalet 1856 vart han vald til 3. representant frå Finnmarkens amt. Han møtte i 1857 i Stortinget, medlem i Næringskomite nr 1. I juli månad fekk han permisjon frå Tinget, reiste då til Chile for å styre eit bergverk eigd av engelskmenn. Etter fem år i Sør-Amerika vende han tilbake til Noreg med «nedbrudt helbred».   

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914.
Lars Stabell

**Lars Bastian Ridder Stabell** () var ein norsk jurist, byråkrat og tollar, fødd i København. Stortingsmann 1842. Han var son til Mathias Stabell.

Lars Stabell vart kadett i 1812 og i 1814 sekondløytnant ved akershusiske skarpskyttarregiment. Han deltok i felttoget sommaren 1814. Studerte jus frå 1817, cand.jur. i 1822. Eit år fungerande sorenskrivar i Rakkestad, frå 1825 auditør ved kavaleribrigaden og garnisonsauditør ved Akershus festning. 1835-47 amtmann i Nordland. Til sist tollkasserar i Kragerø.

Stabell var i 1837 medlem i ein kongeleg kommisjon om handelen i Nord-Noreg. 1842 var han Nordlands amt sin 4. representant i Stortinget, medlem i Militærkomiteen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Umbraculum

**Umbraculum** (bokst. 'liten skugge' på latin, i basilikaer også kalla **conopaeum**) er ein historisk del av pavelege regalia og symbola som ein gong blei nytta dagleg til å gje skugge til paven. I moderne bruk er umbraculum òg blitt eit symbol på den katolske kyrkja og paven sin autoritet over henne. I dag finst dette symbolet i alle basilikaer over heile verda, med ei tydeleg plassering til høgre for hovudaltara. Når paven besøker ein basilika, blir umbraculumen opna.

Umbraculum er forma som ein baldakin med breie striper i vekslande gull og raudt, dei tradisjonelle pavefargane som er knytte til det bysantinske paveskapet og tidlegare (kvitt blei fyrst ein pavefarge etter Napoleonskrigane). 

Ein freskesyklus frå 1248 i oratoriet til San Silvestro i den romerske kyrkja Santi Quattro Coronati viser at umbraculum i gull og raudt allereie var nytta som paveleg symbol ved offentlege tilstellingar.

Umbraculum er ein del av våpenskjoldet til Den heilage stolen sitt *[[Sedesvakans|sede vacante]]*, det vil seia når stolen er tom mellom styret til to pavar. Det blei fyrst brukt som eit interregnum-symbol på denne måten på mynter prega i 1521.

Umbraculum er eit av symbola som blir gjeve av paven når han opphøger ei kyrkje til rangen «mindre basilika»; den andre er tintinnabulum eller ei lita klokke. Umbraculum i ein større basilika er laga av gullklede og raud fløyel, medan den til ein mindre basilika er laga av gul og raud silke. Umbraculum er òg representert bak skjoldet i våpenet til ein basilika. Men desse symbola er ikkje omtalte i Vatikanet sine direktiv frå 1989.

## Kjelder



**Denne artikkelen bygger på «[[:en:Umbraculum|Umbraculum]]» frå , den 21. desember 2025.*  
*** oppgav desse kjeldene:*
* 
*
Tanpura

**Tanpura** (eller **tambura**) er ein firestrenga indisk «lutt» utan band på gripebrettet. Han blir nytta til ulike former for indisk musikk. Ein tanpura kan minna om ein forenkla sitar eller eit anna lutt-aktig instrument, og har sameleis resonanskasse laga av eit graskar.

Ein tanpura blir ikkje nytta til å spela ein melodi, men for å støtta opp om framføringa til ein annan musikar eller songar, eller som akkompgnement til ei danseframsyning.

Instrumentet er stemd etter indisk musikkteori i tonane Pa-S0a-S0a-Sa (dvs G-C1-C1-C) eller Ma-S0a-S0a-Sa (F-C1-C1-C) (Sa svarer til C i europeisk musikk). Merk at tonehøgda i indisk musikk ikkje er absolutt, ho oppgjev forholdet til grunntonen.

Dei to midtre strengane er stemde i same tone, grunntonen, og bidrar til den svevande tonen, og kvartar/kvintar aukar talet på overtonar. Strengane blir anslått med peikefingeren og langfingeren med eit spesielt rytmemønster som gjev ein «uendeleg» tone.


Pandit Murli Manohar Shukla 'MANHAR'.jpg|Pandit Murli Manohar Shukla med tanpura.
Male_vocal_Tanpura,_Miraj_1963.JPG|Ein tanpura frå 1963.
Tanjore Tāmbūra (male) MET DP165287.jpg|Tanjore-tambura frå 1800-talet.
Tampuri.jpg|Tanpuri eller liten tanpura.


## Kjelder


**Denne artikkelen bygger på «[[:sv:Tanpura|Tanpura]]» frå  og «[[:en:Tanpura|Tanpura]]» frå , den 21. desember 2025.*  

## Bakgrunnsstoff
Nektarium

**Nektarium** er det botaniske namnet på ein nektarkjertel, kjertelaktige organ som produserer nektar i blomstrande plantar. 

Hjå dei fleste plantane finst nektariuma i sjølve blomen, og desse blir då kalla florale nektarium. Men hjå visse planter finst det nektarium utanfor sjølve blomen, og desse blir då kalla for friliggande.

Nektarium blir til tider kalla for honningkjertel, sjølv om det ikkje er honning dei produserer.

## Kjelder


**Denne artikkelen bygger på «[[:sv:Nektarium|Nektarium]]» frå ,  den 21. desember 2025.*  

## Bakgrunnsstoff
Honninggøyme

**Honninggøyme** er ein skål- eller sporeforma behaldar som samlar opp og lagrar (gøymer) nektar (også kalla *honningnektar*) hjå blomar med biotisk pollinering. Gøymet blir danna av beger- og kronblada til blomen. Ein honninggøymar er ein del av forplantingsstrategien til blomsterplantane, fordi nektar tiltrekkjer seg mange insekt (mellom anna honningbier og humler), fuglar (mellom anna honningeterar og kolibriar) og nokon artar flaggermus. Når desse sankar nektar bidreg dei til pollineringa av plantane, sidan pollen festar seg på kroppen deira og blir ført mellom blomane.

## Kjelder


**Denne artikkelen bygger på «[[:no:Honninggjemme|Honninggjemme]]» frå ,  den 21. desember 2025.*
Nærøysundet

**Nærøysundet** er eit sund i Nærøysund kommune i Ytter-Namdalen i Trøndelag. Sundet skil øyane Inner-Vikna og Lauvøya i vest frå Marøya, Nærøya, Kvingra og fastlandet i aust. Sundet er ein travel vassveg, sidan hovudfarleia langs kysten går gjennom det. I Nærøysundet har det vore trygge hamner for båtar som ventar på godt vêr før dei går over det opne havstykket Folda i sør. Straumen i sundet går nordover på stigande og sørover med fallande sjø. Rørvik, som ligg på vestsida av sundet, er den viktigaste fiskehamna ved Trøndelagskysten. Det finst òg industrikaiar på Marøya og Ottersøya på austsida. Det er vegsamband over Nærøysundet og Marøysundet med Nærøysundbrua og Marøybrua på Fylkesveg 770.

## Kjelder


**Denne artikkelen bygger på «[[:no:Nærøysundet|Nærøysundet]]» frå ,  den 22. desember 2025.*
Tutta l’Italia

«**Tutta l’Italia**» (norsk omsetjing ‘Heile Italia’) er ein song frå 2025 av den italienske DJ-en og produsenten Gabry Ponte, med ukrediterte vokalar framførte av Andrea Bonomo. Songen vart gjeven ut gjennom Gekai og Warner 31. januar 2025, og vart brukt som den offisielle temalåten for Sanremo-festivalen 2025. Songen vann seinare *San Marino Song Contest* og var det sanmarinske bidraget i Eurovision Song Contest 2025.

## Bakgrunn og komposisjon
Songen vart skriven og komponert av Gabry Ponte, Edwyn Roberts og Andrea Bonomo. Songen kombinerer elektroniske og dansebeat med element frå italiensk songtradisjon, som trekkspel, tarantella og referansar til italiensk populærkultur. Han nådde fjortandeplass på den italienske singellista.

## Eurovision Song Contest 2025
### ''San Marino Song Contest''
Finalen av *San Marino Song Contest* fann stad 8. mars 2025 i Teatro Nuovo i Dogana og vart leia av Flora Canto og Francesco Facchinetti. Finalen omfatta ni førehandskvalifiserte bidrag og elleve bidrag som kvalifiserte seg frå semifinalane og ein andre sjanse-runde. Dei tjue finalistane vart kunngjorde av SMRTV 25. februar 2025, før semifinalane var ferdige med å bli sende. Blant dei førehandskvalifiserte bidraga var Gabry Ponte med songen «Tutta l’Italia». To veker tidlegare, i perioden 11. til 15. februar, var «Tutta l’Italia» blitt brukt som temasong under den italienske Sanremo-festivalen. 

«Tutta l’Italia» vann *San Marino Song Contest* og vart dermed det sanmarinske bidraget i Eurovision Song Contest 2025.

### I Eurovision Song Contest
Under trekkinga av semifinalane den 28. januar 2025 blei San Marino trekt ut til å delta i den fyrste semifinalen, der dei opptredde i den andre halvdelen av showet. San Marino kvalifiserte seg til finalen etter å ha enda på tiandeplass i semifinalen. I finalen enda songen på 26. plass med 27 poeng.

## Listeplasseringar

## Kjelder

**Denne artikkelen bygger på «[[:nb:Tutta l’Italia|Tutta l’Italia]]» frå , den 6. november 2025.*
Verdscuprenna i alpine greiner 2000 i Kvitfjell

**Verdscuprenna i alpine greiner 2000 i Kvitfjell** vart avvikla frå fredag 3. til sundag 5. mars i Ringebu i Oppland. Renna omfatta 3 tevlingar; 2 utforrenn og ei vidlåm (super-g) for karar.

Daron Rahlves frå USA sigra i begge utforrenna. Best av dei norske utøvarane var Kjetil André Aamodt med ein sjetteplass i vidlåma. 

## Menn
### Utfor



Dato: 3. mars


### Utfor



Dato: 4. mars


### Vidlåm



Dato: 5. mars


## Kjelder
*Dagsavisen 4. mars 2000
*Dagsavisen 5. mars 2000
*Dagsavisen 6. mars 2000
Asteromáta

«**Asteromáta**», òg skrive **Asteromata**, er ein song av den greske artisten , skriven av Arcade og Klavdia, med produksjon av Arcade. Songen blei gjeven ut 31. januar 2025 og var det greske bidraget i Eurovision Song Contest 2025. Songen nådde tredjeplass på hitlistene i Hellas og blei sertifisert til platina av IFPI Hellas.

## Bakgrunn og komposisjon
Asteromáta blei skriven av  saman med Arcade. Songen handlar om greske, og andre, flyktningar og det spesielle bandet mellom dei og heimlandet, som dei aldri gløymer, uansett kvar dei er. Det blir forma ein metaforisk dialog mellom ei mor og hennar savnede barn, der dei trøyster kvarandre gjensidig.

I eit intervju forklarte Klavdia, som har  bakgrunn, at bodskapen i songen er meint å heidre dei som blei tvinga til å forlate heimlandet sitt, og samtidig formidle ein bodskap om håp og styrke.

## Eurovision Song Contest
### ''Ethnikós Telikós 2025''
Den 10. januar 2025 blei det kunngjort under -programmet *Proian se eidon* at Klavdía skulle delta i den greske nasjonale finalen for Eurovision Song Contest 2025, kalla *Ethnikós Telikós 2025*, med songen «Asteromáta» (Αστερομάτα).
Songen vann finalen den 30. januar 2025, etter å ha komme på førsteplass både hos den nasjonale og internasjonale juryen, i tillegg til i publikumsavrøystinga. Dermed blei det klart at «Asteromáta» skulle vere det greske bidraget i Eurovision Song Contest 2025.

### I Eurovision Song Contest
Under trekkinga av semifinalane den 28. januar 2025 blei Hellas trekt ut til å delta i den andre semifinalen, der dei opptredde i den andre halvdelen av showet. Hellas kvalifiserte seg til finalen – då dei kom på niandeplass i semifinalen. I finalen enda songen på sjetteplass med 247 poeng.

## Listeplasseringar

## Merknadar

## Kjelder

**Denne artikkelen bygger på «[[:nb:Asteromáta|Asteromáta]]» frå , den 6. november 2025.*
Christen Sandberg

**Christen Qvisling Sandberg** () var ein norsk handelsmann, skipsreiar og politikar frå Onsøy i Østfold.  Han vart stortingsmann frå valkrinsen Fredrikstad/Sarpsborg i 1842. 

Prestesonen Christen Sandberg var i 1812 ein tur over til England. Heimkomen arbeidde han i ein handel i Son og deretter i Fredrikstad. Her byrja han i 1823 å handle på eiga hand, var skipsreiar og hospitalforstandar.

I mange år var Sandberg medlem i bystyret i Fredrikstad, og var ordførar i fleire kortare bolkar. Meir enn 25 år var han med i forlikskommisjonen. Ved stortingsvalet hausten 1841 vart han med 2 røyster vald til å representere valkrinsen Fredrikstad og Sarpsborg i Stortinget 1842. Han møtte på Tinget og hadde sete i Tollkomitéen.

Christen Sandberg var far til Fredrik Sandberg.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Carl Nicolai Stoud Platou (1809–1888)

**Carl Nicolai Stoud Platou** () var ein norsk jurist og politikar som var borgarmeister (rådmann) i både Kristiansand og Bergen.

Platou vart cand.jur. i 1832 og fekk året etter jobb som kopist i Justisdepartementet. Frå 1839 til 1844 var han fullmektig i same departementet. 1844-46 var han brigadeauditør ved Kristiansandske Brigade. Sidan var i sju år assessor ved stiftsoverretten i Bergen. Oktober 1853 flytta han tilbake i Kristiansand og var der borgarmeister til 1860, ein periode då bystyret oppretta eit gassverk i 1857 og eit vassverk i 1859. Frå 1860 til han døydde hadde han same stillinga i Bergen. Dette var i ei tid der det vart oppretta brannkorps i 1863, branntelegraf i 1868 og dampsjøsprøyte i 1873. I 1874 opna byen den fyrste dampskipskaia og seinare kom eit modernisert reinhaldsverk i stand.

Platou var 1850-53 og frå 1860 styemedlem i Bergens Museum. 1857 møtte han i Stortinget som 1. representant frå valkrinsen Kristiansand, medlem i Bankkomiteen. Deltok også i omframtstortinget 1858.

«I borgermester Platou har vor By tabt en udmærket Embedmand. Ved siden af grundige juridiske Kundskaber besad han han en omfattende Almendannelse og forenede hermed en levende Interesse for alle Fremskridt, det være sig paa den aandelige eller det materielle Omraade, fremfor Alt hvad der kunde tjene til at fremme denne Kommunes Vel og det hvad enten Sagerne paakaldte de offentlige Myndigheders Medvirkning eller de væsentlig beroede paa den private Foretagelsesaand.»

Platou vart tildelt St. Olavs Orden i 1885.

## Kjelder

*Lindstøl, Tallak: *Stortinget og Statsraadet 1814-1914*. Kristiania, 1914
Johan Carl Nielsen

**Johan Carl Fenne Nielsen** () var ein norsk jurist og sorenskrivar frå Risør i Aust-Agder. Han vart stortingsmann i 1842.

Far hans var skipper og skipsreiar. Sjølv tok Nielsen dansk juridisk eksamen i 1812 og arbeidde frå 1815 som kopist i statssekretariatet. Deretter 1818-21 bokhaldar ved det Ankerske fideikomiss og 1821-26 fut og sorenskrivar i Øst-Finmarken. Etter to år som fungerande fut i Nedre Romerike, var han frå 1830 fut i Råbyggelaget. Sorenskrivar 1841-49 i Ryfylke og til sist i Numedal og Sandsvær til han døydde på Kongsberg.

Nielsen var 1. representant frå Nedenes og Råbyggelaget i 1842-stortinget. Han var då medlem i Gasje- og pensjonskomitéen.

## Kjelder
*Lindstøl, Tallak: *Stortinget og Statsraadet 1814-1914*. Kristiania, 1914.
Solid PDF Tools

**Solid PDF Tools** er ei programvare for dokumentrekonstruksjon som gjer det mogleg å konvertere PDF-filer til redigerbare dokument og å opprette PDF-ar frå ulike filformat. Programvara støttar konvertering mellom PDF og fleire vanlege dokumentformat, mellom anna Microsoft Word, Excel og PowerPoint, samt tekst- og HTML-filer. Ho kan attkjenne kolonnar, tabellar og tekstflyt i PDF-dokument og gjev høve til selektivt uttrekk av innhald. Solid PDF Tools støttar òg behandling av fleire filer samtidig og kan opprette PDF/A-filer for arkiveringsføremål, med støtte for optisk teikngjenkjenning (OCR). Den same teknologien som blir nytta i Solid Framework SDK, er lisensiert av Adobe for bruk i Acrobat X.

## Historie
Programvara vart lansert i 2003 av Solid Documents. Ho vart tidleg omtala som eit alternativ til Adobe Acrobat og vart teken i bruk av verksemder i fleire land.

I 2008 fekk versjon 2.0 brukargrensesnitt på fransk, kinesisk og spansk. Versjon 7, lansert i 2010, introduserte støtte for konvertering til mellom anna DOCX-, XLSX- og PPTX-format utan krav om installert Microsoft Office. Versjon 9.0, lansert i 2014, inkluderte forbetra konvertering av skanna PDF-filer og betre støtte for datauttrekk til Microsoft Excel.

I august 2021 vart Solid Documents kjøpt av Apryse, som sidan har integrert teknologien i si eiga plattform.

## Kjelder
Ranunculin

**Ranunculin** er eit glykosid som finst i planter av soleiefamilien, blant anna juleroseslekta, symreslekta, klematisslekta og   soleieslekta. Det er hudirriterande og kan vera giftig i fôr om plantane han er i ikkje blir tørka.

## Kjelder


**Denne artikkelen bygger på «[[:no:Ranunculin|Ranunculin]]» frå ,  den 22. desember 2025.*
Sivert Guttorm Bakken

**Sivert Guttorm Bakken** () var ein norsk skiskyttar frå Lillehammer. Han vann eitt renn i verdscupen i skiskyting 2022 og sikra seg samstundes prisen som beste utøvar i fellesstart-renn i 2022-sesongen. Bakken, som var medlem i Vingrom Idrettslag, vart funnen død på hotellromet sitt i Val di Fiemme, to dagar etter han deltok i si siste tevling i verdscupen i skiskyting.

## Skiskyting
Bakken fekk sin debut i verdscupen i Östersund i byrjinga av desember 2021. Med ein fjerdeplass og ein sjetteplass i dei individuelle tevlingane, fekk han plass i stafettlaget som gjekk inn til siger på 4 x 7,5 km. Dei andre på laget var Tarjei Bø, Johannes Thingnes Bø og Vetle Sjåstad Christiansen. Tre månader seinare, den 4. mars 2022, gjekk Bakken på ny ein etappe for eit norsk mannskap som sigra i ein verdscupstafett. I finske Kontiolahti fekk Bakken fylgje av Filip Fjeld Andersen, Sturla Lægreid og nemnde Christiansen. Ei veke etter utgjorde Bakken og Christiansen den mannlege delen på eit norsk lag som vann mix-stafetten i verdscupen i Otepää, kvinnedelen bestod av Tiril Eckhoff og Ingrid Tandrevold. 20. mars 2022 skaut Bakken feilfritt på fellesstarten i Oslo, og viste ryggen til alle konkurrentane i verdscuprennet.

Sjukdom gjorde at Bakken ikkje deltok i idrettssesongane 2023 og 2024. I desember 2025 tevla han i verdscuprenna i Östersund og i franske Le Grand Bonnard, der ein femteplass var hans fremste prestasjon. Sundag 21. desember deltok han i fellesstarten i Le Grand Bonnard, reiste så til Val di Fiemme for å trene. Tysdagsmorgonen vart han funnen død i senga si på hotell.

## Kjelder

**Denne artikkelen bygger på «[[:de:Sivert Guttorm Bakken|Sivert Guttorm Bakken]]» frå ,  den 24. desember 2025.*
Musikkgruppa Napa

**NAPA** (portugisisk uttale: [ˈnapɐ]; stilisert i store bokstavar) er eit portugisisk indierockband frå Madeira, som består av Francisco Sousa, João Rodrigues, João Guilherme Gomes, João Lourenço Gomes og Diogo Góis. Dei representerte Portugal i Eurovision Song Contest 2025 med songen «Deslocado», og enda på 21. plass totalt med 50 poeng.

## Karriere
### 2013–2024: Byrjinga og dei to første albuma
Bandet vart danna i 2013 på Madeira under namnet Men on the Couch. Med inspirasjon frå Arctic Monkeys,  og The Beatles byrja dei å skrive låtar på engelsk, og spelte inn musikken i kjellaren til bestemora til ein av medlemmene.
I 2019 gav dei ut sitt første album, *Senso comum*, spelt inn ved BlackSheep Studios i Sintra. Prosjektet vart finansiert gjennom ei folkefinansieringskampanje, som samla inn om lag 3 500 euro utan støtte frå plateselskap.

I 2023 kom det andre albumet, *Logo se vê*. Det var då bandet endra namn til Napa, etter eit stoff som ofte blir brukt til å trekkje sofaer.
I 2024 drog bandet ut på sin første nasjonale turné. Seinare gav dei ut konsertfilmen *O Mundo Continua a Girar*, som vart spelt inn over to utselde kveldar på Maria Matos-teateret.
### 2025–no: ''Festival da Canção'' og Eurovision Song Contest
Den 23. januar 2025 vart Napa offisielt kunngjort som deltakarar i **. «Deslocado» vart trekt ut til å konkurrere i den andre semifinalen, og vart sidan kunngjord som eitt av dei seks bidraga som kvalifiserte seg til finalen – med 20 poeng og siger i semifinalen. I finalen den 8. mars 2025 framførte Napa «Deslocado» som nummer sju og vann tevlinga med 17 poeng – 7 frå fagjuryen og 10 frå publikum – og sikra seg retten til å representere Portugal i Eurovision Song Contest 2025. Etter utgjevinga vart «Deslocado» populær i Portugal, særleg på TikTok, der fleire unge med migrantbakgrunn brukte songen i videoar om sine eigne opplevingar.

I Eurovision Song Contest vart bandet trekt ut til den første semifinalen, der dei kvalifiserte seg som nummer ni med 56 poeng, og gjekk vidare til finalen.
I finalen enda Napa på 21. plass med totalt 50 poeng – 37 frå juryane og 13 frå sjåarane. Etter tevlinga fekk songen på nytt viral suksess på TikTok og gjekk inn på Spotify Global Viral Charts.

Napa opptredde på São Vicente-festivalen den 26. august 2025 og på Meo Sons do Mar-festivalen den 5. september 2025 i Santa Catarina-parken i Funchal.
Seinare fekk bandet to nominasjonar ved dei portugisiske Golden Globes 2025 – for «Beste song» med «Deslocado» og «Årets nykomar».

## Kjelder

**Denne artikkelen bygger på «[[:en:Napa (band)|Napa (band)]]» frå , den 2. november 2025.*
Serving av Miriana Conte

«**Serving**» (norsk omsetjing ‘serverer’), opphavleg med tittelen «**Kant**» (norsk omsetjing ‘song’), er ein song av den maltesiske songaren . Songen blei skriven av Conte saman med Benjamin «BNJI» Schmid, Sarah Evelyn Fullerton (også kjend som Sarah Lake) og Matthew «Muxu» Mercieca, med produksjon av Schmid. Songen blei gjeven ut 8. januar 2025 og var det maltesiske bidraget i Eurovision Song Contest 2025.

## Bakgrunn og komposisjon
«Serving» blei skriven og komponert av , Matthew «Muxu» Mercieca, Sarah Evelyn Fullerton og Benjamin «Bnji» Schmid, sistnemnde også som produsent.

Den opprhavlege tittelen «Kant», som tyder *song* på maltesisk, blir gjenteken i refrenga som eit ordspel med uttrykket **, brukt i - og for å skildre ein dristig og sjølvsikker person. , ein programleiar på , uttala at kanalen «definitivt ikkje kan spele» songen. I eit intervju med  sa Conte først at Den europeiske kringkastingsunionen (EBU) hadde godkjent songen som han var, og at teksten ikkje ville endrast – men at songen skulle omarbeidast.

Den 4. mars 2025 uttala den maltesiske kringkastaren  (PBS) at EBU forbaud bruk av ordet «kant» på scena, og kravde endringar i teksten etter at den britiske kringkastaren BBC skulle ha klaga etter reglane til den nasjonale kringkastingsregulatoren . Den 13. mars blei tittelen på songen endra til «Serving» for konkurransen. I den nye versjonen av songen er ordet «kant» erstatta med lyden «aahh».

## Eurovision Song Contest
### ''Malta Eurovision Song Contest 2025''
Conte blei kunngjort som deltakar i *Malta Eurovision Song Contest 2025* 12. desember 2024. Ho blei trekt til å opptre som nummer fire i den andre semifinalen, og kvalifiserte seg til finalen 6. februar. I finalen opptredde ho først og vant konkurransen med 182 poeng. Ho blei nummer to i juryavrøystinga og nummer ein i sjåaravrøystinga.

### I Eurovision Song Contest
Under trekkinga av semifinalane den 28. januar 2025 blei Malta trekt ut til å delta i den andre semifinalen, der dei opptredde i den andre halvdelen av showet. Malta kvalifiserte seg til finalen, der dei kom på niandeplass i semifinalen. I finalen enda songen på 17. plass med 91 poeng.

## Listeplasseringar

## Merknadar

## Kjelder

**Denne artikkelen bygger på «[[:nb:Serving (Miriana Conte-sang)|Serving (Miriana Conte-sang)]]» frå , den 6. november 2025.*
Soleieordenen

**Soleieordenen** (Ranunculales) er ein orden av dekkfrøplantar. I dag reknar ein ei rekkje kjende slektar av hageplanter til ordenen, blant anna valmueslekta, klematisslekta og soleieslekta. Ordenen omfattar òg artar som blåveis og bakkesoleie. I alt reknar ein med at over 4 000 arter høyrer til denne ordenen, av desse er kring 575 i berberisfamilien.

Ordenen er allment anerkjend i APG II-systemet (2003). Han blir rekna som ein basal, primitiv tofrøblading, og er ikkje tillagt nokon vidare klade. 

## Taksonomi
I dag blir ei rekkje obligatoriske og moglege familiar rekna rekna til ordninga, hovudsakleg desse:

* Berberisfamilien * (Berberidaceae) * 
* *Circaeasteraceae*
** *Kingdoniaceae*
* *Eupteleaceae*
* *Lardizabalaceae*
* *Menispermaceae*
* Valmuefamilien * (Papaveraceae) * 
** Jordrøykfamilien * (Fumariaceae) * 
** *Pteridophyllaceae*
* Soleiefamilien * (Ranunculaceae) * 

## Kjelder


**Denne artikkelen bygger på «[[:no:Soleieordenen|Soleieordenen]]» frå ,  den 25. desember 2025.*  

## Bakgrunnsstoff
*
Verdscuprenna i alpine greiner 2001 i Kvitfjell

**Verdscuprenna i alpine greiner 2001 i Kvitfjell** vart avvikla frå fredag 2. til sundag 4. mars i Ringebu i Oppland. Renna omfatta 3 tevlingar; 2 utforrenn og ei vidlåm (super-g) for karar.

Lasse Kjus var best av dei norske utøvarane med ein tredjeplass i det fyrste utforrennet, Kenneth Sivertsen vart nummer 8 i vidlåma. 

## Menn
### Utfor



Dato: 3. mars


### Utfor



Dato: 3. mars


### Vidlåm



Dato: 4. mars


## Kjelder
*Glåmdalen, 3. mars 2001
*Glåmdalen, 5. mars 2001
Verdscuprenna i alpine greiner 2002 i Kvitfjell

**Verdscuprenna i alpine greiner 2002 i Kvitfjell** vart avvikla helga 2. og 3. mars i Ringebu i Oppland. Renna omfatta eit utforrenn og ei vidlåm (super-g) for karar.

Kjetil André Aamodt var norsk bestemann ein femteplass i vidlåma. I den same tevlinga vann italienaren Alessandro Fattori den fyrste av sine i alt to sigrar i verdscupen i alpine greiner.

### Utfor



Dato: 2. mars


### Vidlåm



Dato: 3. mars


## Kjelder
*Glåmdalen, 4. mars 2002
Dvergsten kapell

**Dvergsten kapell** var ei stavkyrkje ved garden Dvergsten i Tingelstad i Gran kommune. Kapellet var vigd til den heilage Katarina.

Kapellet var ute av bruk i 1590-åra då Jens Nilssøn hadde det med i ei oppramsing av øydekyrkjer: «Noch it capell ligger ved en gaard heder Duergesteenn kallis S. Karins capell.» Sorenskrivaren fortel i 1743 at kapellet er «bygt af reiseplancher med spidse taarne paa» (altså ei stavkyrkje), og at det blir brukt som «foederhus». Lite anna synest kjent om sjølve bygget, som ifølgje Riksantikvaren stod på eit høgdedrag vest for garden.

## Kjelder

* Jan Brendalsmo: Kildegjennomgang: Middelalderske kirkesteder i Oppland (Riksantikvaren, 2015), s. 86
* 
**Denne artikkelen bygger på «[[:no:Dvergsten kapell|Dvergsten kapell]]» frå ,  den 27. desember 2025.*  

### Fotnotar




## Bakgrunnsstoff
*
Vennesla kyrkje

**Vennesla kyrkje** er ei kyrkje  i Vennesla kommune i Agder fylke. Ho vart oppført i 2022 ved sida av Vennesla gamle kyrkje (oppført 1829). Den gamle kyrkja hadde for liten kapasitet og avgrensa med moglegheiter. Den gamle kyrkja skal mellom anna nyttast til mindre plasskrevjande seremoniar. 

## Om bygget
Kyrkja vart innvigd  i 2022 og har 600 sitjeplassar (tre gonger så stor kapasitet som Vennesla gamle kyrkje), og bygget har i alt  m2. Bygget vart oppført på oppdrag frå Vennesla kyrkjelege fellesråd og kosta totalt 76 millionar kroner. Det er teikna av Link Arkitektur etter åpen konkurranse. Konstruksjonen består av stål og betong som nokre stader er eksponert. Veggane er dels kledde med eikepanel. Golva er for ein stor del dekka med terrasofliser. Oppvarminga skjer mellom anna med varmepumpe basert på brønnar bora i grunnen. Utvendig er kyrkja kledd med keramiske fliser laga spesielt for dette bygget. Kyrkjesalen har skråtak. Altartavla er laga av Tor Lindrupsen. Bygget har ein kjellar på 800 m² med scene; bygget har kjøkken, kyrkjekontor, barne- og ungdomssenter og eit stillerom med plankar frå eit kyrkjebygg frå 1500-talet. Barne- og familieminister Kjersti Toppe var til stades ved vigslinga. 

Det har vore kyrkje på staden sidan mellomalderen.

## Kjelder




**Denne artikkelen bygger på «[[:no:Vennesla kirke|Vennesla kirke]]» frå , den 27. desember 2025.*  

## Bakgrunnsstoff
*
52246 Donaldjohanson

**52246 Donaldjohanson** er ein hovudbelteasteroide og ein kontaktbinærasteroide. Han vart vitja av romsonden Lucy 20. april 2025 på ein avstand på 960 kilometer på det næraste. Bileta frå Lucy stadfeste at asteroiden var kontaktbinær.

Donaldjohanson er namnsett etter antropologen Donald Johanson som oppdaga Lucy-fossilet, fossilet som Lucy-sonden er namnsett etter.

## Kjelder
Hans Montag

**Hans Montag** () er ein tysk landhockeyspelar.

Han representerte Vest-Tyskland under Sommar-OL 1976 i Montréal, der laget hans blei nummer 5.

## Kjelder


**Denne artikkelen bygger på «[[:no:Hans Montag|Hans Montag]]» frå ,  den 28. desember 2025.*
Verdscuprenna i alpine greiner 2003 i Hafjell

**Verdscuprenna i alpine greiner 2003 i Hafjell** vart avvikla laurdag 15. og sundag 16. mars i Øyer i Oppland. Renna omfatta fire tevlingar; slalåm og storslalåm for kar så vel som kvinne. Tevlingane avslutta Verdscupen i alpine greiner 2003.

## Menn
### Storslalåm



Dato: 15. mars


### Slalåm



Dato: 16. mars


## Kvinner
### Slalåm



Dato: 15. mars


### Storslalåm



Dato: 16. mars


## Kjelder
*Oppland Arbeiderblad, 17. mars 2003
152830 Dinkinesh

**152830 Dinkinesh** er ein hovudbelteasteroide. Han har ein kontaktbinærasteroide som måne, kalla Selam. Dinkinesh vart vitja av romsonden Lucy 1. november 2023, og bileta tekne av Lucy viste at Dinkinesh hadde ein måne. Dinkinesh er den fyrste asteroiden ein har oppdaga eit kontaktbinærobjekt i bane ikring.

Dinkinesh er namnsett etter det amhariske namnet på Lucy-fossilet, fossilet som Lucy-sonden er namnsett etter. Namnet tyder 'du er vedunderleg'.

## Kjelder
Aglykon

**Aglykon** er det kjemiske sambandet som er att etter at glykosylgruppa til eit glykosid er erstatta av eit hydrogenatom, altså ikkje-karbohydratdelen av eit glykosid. (glukosid). Aglykonet til eit hjarteglykosid er til dømes eit steroid-molekyl.


Digoxin.svg|Strukturen til digoksin
Digoxigenin_acsv.svg|Aglykonet til digoksin, digoksigenin.


## Kjelder


**Denne artikkelen bygger på «[[:en:Aglycone|Aglycone]]» frå ,  den 28. desember 2025.*
Verdscuprenna i alpine greiner 2003 i Kvitfjell

**Verdscuprenna i alpine greiner 2003 i Kvitfjell** vart avvikla onsdag 12. og torsdag 13. mars i Ringebu i Oppland. Renna omfatta fire tevlingar; utforrenn og vidlåm (super-g) for både karar og kvinner. Tevlingane var dei siste i verdscup-sesongen i respektive øvingar.

## Menn
### Utfor



Dato: 12. mars


### Vidlåm



Dato: 13. mars


## Kvinner
### Utfor



Dato: 12. mars


### Vidlåm



Dato: 13. mars


## Kjelder
*Dagsavisen 13. mars 2003
*Oppland Arbeiderblad, 14. mars 2003
Runa Borch Skolseg

**Runa Borch Skolseg** () er ein norsk dramatikar, lyrikar, romanforfattar og teatermeldar.

Skolseg har ein mastergrad i teater frå Kunsthøgskolen i Oslo. I 2019 hadde ho urpremiere på *Det siste epos* og *peer/bitch*. I januar 2020 kom diktsamlinga *Bois* på Kolon forlag.

## Bibliografi

* 2020: *Bois* (diktsamling), Kolon forlag
* 2025: *Renessanse­feminin horror* (roman), Kolon forlag

## Kjelder


**Denne artikkelen bygger på «[[:no:Runa Borch Skolseg|Runa Borch Skolseg]]» frå ,  den 30. desember 2025.*
Verdscuprenna i alpine greiner 2004 i Kvitfjell

**Verdscuprenna i alpine greiner 2004 i Kvitfjell** vart avvikla helga 6. og 7. mars i Ringebu i Oppland. Renna omfatta eit utforrenn og ei vidlåm (super-g) for  karar.

Bjarne Solbakken var best av dei norske utøvarane med ein 2. plass i vidlåm og ein 6. plass i utfor.

### Utfor



Dato: 6. mars


### Vidlåm



Dato: 7. mars


## Kjelder
*Dagsavisen, 7. mars 2004
*Dagsavisen, 8. mars 2004
Pascal Dupuy

**Pascal Frederic Dupuy** () er ein fransk konditor busett i Noreg som driv konditoriet Pascal i Oslo.

Han opna sitt første konditori i Tollbugata 11 i Oslo i 1995. I 1998 opna han konditori og restaurant i Henrik Ibsens gate 36. Per 2015 hadde han fleire konditori rundt omkring i hovudstaden.

På TV 3 har han medverka i program som *Hele Norge baker* og *[[Pascals konditori]]*.

Hausten 2015 deltok han i dansekonkurransen *[[Skal vi danse]]* på TV 2.

## Utmerkingar

* 1991 og 1993: "Coupe du Monde de la Patisserie" i Lyon (Frankrike) 4 plass. (2 pl. i smak og kunstnerisk arbeid).
* 1998: Medlem i "Relais Dessert International" som består av de 80 beste konditori i verda.
* 2001: Ærespris frå den franske regjering: Chevalier de l' Ordre du Mérite Agricole.
* 2003: Medlem i det høgt renommerte "Académie Culinaire de France".

## Kjelder


**Denne artikkelen bygger på «[[:no:Pascal Dupuy|Pascal Dupuy]]» frå ,  den 29. desember 2025.*  

## Bakgrunnsstoff
*  Om Pascal  Pascal.no
*  Dette er årets Skal vi danse-kjendiser TV2.no
101955 Bennu

**101955 Bennu** er ein Apollo-asteroide. Yta er dekt av steinar og kampesteinar, og sjølve asteroiden er laust bunden saman. 

Bennu vart vitja av romsonden OSIRIS-REx, som gjekk i bane kring Bennu mellom 3. desember 2018 og 10. mai 2021. OSIRIS-REx tok dessutan prøvar av Bennu 20. oktober 2020, og desse vart sleppte til jorda 24. september 2023 der dei landa i Utah i USA.

## Kjelder
Verdscuprenna i alpine greiner 2005 i Kvitfjell

**Verdscuprenna i alpine greiner 2005 i Kvitfjell** vart avvikla helga 5. og 6. mars i Ringebu i Oppland. Renna omfatta eit utforrenn og ei vidlåm (super-g) for karar.

Austerrikaren Hermann Maier sigra i begge tevlingane. Kjetil Andre Aamodt vart nummer 11 i utforrennet og beste norske utøvar i Kvitfjell.

### Utfor



Dato: 5. mars


### Vidlåm



Dato: 6. mars


## Kjelder
*Telemarksavisa 6. mars 2005
*Dagsavisen 7. mars 2005
65803 Didymos

**65803 Didymos** er ein binær Apollo-asteroide. Den andre asteroiden i binærsystemet er Dimorphos, og var målet for nedslagssonden DART. Sonden råka Dimorphos 26. september 2022 og endra med dette banen til Dimorphos.

Didymos har ein åsrygg kring ekvator, noko som er vanleg for binærasteroidar. Truleg vart Dimorphos danna etter ei hending der større mengder materie vart kasta av frå Didymos og danna eit nytt objekt.

Didymos vil vitjast på nytt av Hera-ferda i 2026.

## Kjelder
Styringsrente

**Styringsrenta** er den renta ein sentralbank gjev bankar på innskota deira i sentralbanken.

Styringsrenta påverkar verksemda i ein økonomi og slik prisauken. Ved å auka styringsrenta vil sentralbanken minska mengda av pengar som er tilgjengelege til investeringar og forbruk og slik dempa prisauken. Motsett vil eit kutt i styringsrenta auka denne mengda av pengar, auka verksemda i økonomien og styrkja prisauken.

Endring av styringsrenta vil òg påverka kursane til den aktuelle valuaten.

## Kjelder
*
Tanita Tikaram

**Tanita Tikaram** () er ein britisk singer/songwriter. 

Tikaram blei fødd i Münster i dåverande Vest-Tyskland med ei mor frå Malaysia og ein far frå Fiji med indisk bakgrunn, som var offiser i den britiske hæren. Familien flytta seinare til Basingstoke i England. Ho er syster av skodespelaren Ramon Tikaram.

Musikken hennar er mest basert på akustisk gitar og korte songar. Debutalbumet hennar *[[Ancient Heart]]* frå 1988 inneheld låten «Twist in my Sobriety», som blei ein stor hit og blei følgd av ein verdsturne. Ho spelte i Noreg i 1989, m.a. på Moster Amfi. Til låten blei det laga ein prisløna svartkvit musikkvideo, innspelt på landsbygda i Sør-Amerika med regi av Gerard de Thame. Det neste albumet til Tikaram hadde ikkje same salssuksess som debutalbumet. Etter nokre år vekke frå frå musikkscenen gav ho i 2005 ut albumet *[[Sentimental (musikkalbum)|Sentimental]]*, der òg Nick Lowe medverka med song på eit par låtar.

## Diskografi

* 1988: *Ancient Heart*
* 1990: *The Sweet Keeper*
* 1991: *Everybody's Angel*
* 1992: *Eleven Kinds of Loneliness*
* 1995: *Lovers in the City*
* 1998: *The Cappuccino Songs*
* 2005: *Sentimental*
* 2012: *Can't Go Back*
* 2016: *Closer to the People*
* 2019: *To Drink the Rainbow (An Anthology 1988–2019)*
* 2025: *LIAR (Love Isn't A Right)*

## Kjelder


**Denne artikkelen bygger på «[[:no:Tanita Tikaram|Tanita Tikaram]]» frå ,  den 31. desember 2025.*
Jane Goodall

**Jane Goodall**, fullt namn Valerie Jane Morris-Goodall, () var ein britisk åtferdsbiolog og dyrevernsaktivist, fødd i London.

Goodall byrja i 1960 å studere åtferda til ville sjimpansar i Gombe Stream nasjonalpark i Tanzania. Med omfattande, årelange åtferdsstudiar utfordra ho det rådande vitskapssynet og viste at sjimpanser både lagar og brukar verkty, har kjensler og lever innom samansette sosiale strukturar.

For å sikre leveområda til artane, grunnla ho Jane Goodall-instituttet med mål om å fremje forståinga og vernet av store apar og deira habitat, samt å motivere unge menneske til å arbeide for miljøvern og medmenneske.

Goodall døydde i Los Angeles i California under ein føredragsturne.

## Kjelder

**Denne artikkelen bygger på «[[:de:Jane Goodall|Jane Goodall]]» frå ,  den 31. desember 2025.*